मोहाली में रहाणे, गंभीर ने खेली शानदार पारी  
मोहाली वनडे में अजिंक्य रहाणे एक शानदार पारी खेली। 23 साल के इस युवा बल्लेबाज ने 104 गेंदों पर 91 रन बनाए।
मोहाली वनडे में अजिंक्य रहाणे एक शानदार पारी खेली। 23 साल के इस युवा बल्लेबाज ने 104 गेंदों पर 91 रन बनाए। अपनी इस पारी में उन्होंने महज 6 चौके लगाए लेकिन उनकी स्ट्राइक रेट 88 के आसपास रही। वनडे करियर में ये रहाणे की दूसरी हाफ सेंचुरी है। हालांकि उनके पास यहां सेंचुरी बनाने का अच्छा मौका था लेकिन वे चूक गए। उन्हें पहली बार किसी वनडे मैच में मैन ऑफ द मैच चुना गया।  कोटला में शानदार बल्लेबाजी करने वाले गौतम गंभीर ने मोहाली में भी शानदार बल्लेबाजी की। उन्होंने 60 गेंदों पर 3 चौके और एक छक्के की मदद से 58 रन बनाए। गंभीर ने रहाणे के साथ दूसरे विकेट के लिए शतकीय साझेदारी निभाई। गंभीर इस सीरीज के तीन मैचों में अब तक 174 रन बना चुके हैं। फिट होने के बाद उनकी वापसी को सफल कहा जा सकता है।